History of Moikeha. 



145 



aku la e hai ia Kila, a hele mai la o Kila a ma kahi e noho ana o Kaialea, ninau aku la: 

 "E uwe ana anei oe?" Ae aku la o Kaialea: "Ae." Ninau hou aku la o Kila: "Heaha 

 kou mea i uwe ai?" I mai la o Kaialea: "E uwe ae ana wan i ko'u ike ana aku ia 

 lakou la, no ko'u ike ana aku nei i kanaka o ko makou aina, nolaila wau e uwe iho nei.' ' 

 Hele aku la o Kila ma kahi e paa ana ka poe hou mai, a hoi hou mai la me ka olelo ole aku 

 la ia lakou, a hiki ma kahi no a Kaialea e noho nei, ninau hou aku la: "Aole anei oe na 

 Moikeha?" I aku la o Kaialea : "Aole wau nana, he alii ia, a he kanaka wau." A no keia 

 mea, olelo aku la o Kila, me ka i aku : "Aole loa ana oe e hemo mai anei aku, a hai mai oe i 

 kou man makua, alaila oe e hoi aku. Aka, ina e hai mai oe, i keia la no oe e kuu ia aku ai." 



Ike iho la o Kaialea ua olelo maopopo loa aku o Kila i ka mea e pakele ai o 

 Kaialea, alaila, hai mai la oia ma ka oiaio. I aku la o Kila: "Ehia oukou a ko oukou 

 makua?" I aku la o Kaialea : "Ekolu makou a Hooipoikamalanai me Moikeha. O ko'u 

 mua aku ka mua a ko makou makuahine hookahi, a owau aku, a o ko'u muli mai o Kila, 

 akolu makou; a elua hoi a ko makou makuakane me ke kaikaina o ko makou makua_ 

 hine, o Kekaihawewe ka mua, a o Laukapalala ka muli, alima wale no makou, he mau 

 keiki kane wale no, a o ko makou hanau muli loa o Kila." 



Ike aku la o Kila, ua hai maopopo mai o Kaialea ma ka oiaio, nolaila, ninau hou 

 aku la o Kila: "Auhea ko oukou kaikaina?" I aku la o Kaialea: "Ua hala i Tahiti, 

 ua lawe ia no e ke kaikuaana e Laamaikahiki." A no keia olelo ana a Kaialea pela, 

 kena koke ae la o Kila i ka ilamuku, me ka i aku: "E hoopaa koke ia ia nei i loko o 

 Pakaalana! No ka mea, aole i hai pololei mai nei, ke i mai nei, aia ko lakou kaikaina i 

 Tahiti." A no ia kena ana a ke alii pela, nolaila lawe ia aku la o Kaialea i loko o ka 

 heiau o Pakaalana. 



A paa aku la keia, hele aku la o Kila mahope aku, a ku aku la ma ke kumu o 

 ka lele, ia Kaialea e paa mai ana. I akii la: "Maanei keia e paa ai, a hiki i ka la e 

 kauila ai ka heiau, alaila, e lawe aku ia ia a kau ma ka lele." Aole nae ia o ko Kila 

 manao maoli, aka, i mea e puiwa ai, alaila e hai maopopo mai ma ka oiaio, pela wale no 

 e pono ai ia Kila. A o na kanaka hoi i hoopaa pu ia ai mahope aku, hookuu ia aku la 

 lakou ma na hale kamaaina. 



A o na kanaka hoi i hoi main ai i ka po, na hoewaa i holo pu mai me Kaialea, a me 

 kekalii kanaka i hoouna hopeia mai e Hooipoikamalanai, hoi aku la lakou a hiki i Kauai ; 

 ninau mai la o Hooipoikamalanai: "Auhea hoi ko oukou nui?" I aku la lakou: "I mai 

 oukou-e, he pono keia hoi ana mai nei, aole paha he pono. O Kaialea, aia ke paa la i loko 

 o Pakaalana, a o ka poe hou ae nei hoi, ke paa pu la lakou, aole i ikeia ko lakou ola ; ina 

 no i make la, make mai la no. Na ke akua ko lakou ola, ke ola mai o nei mau la." 



A lohe ae la o Hooipoikamalanai laua o Hinauu i keia mea, kaumaha loa iho la 

 ko laua naau. I iho la laua: "He mea kupanaha, ke uhai mai nei ka ponalo ia kaua; 



Memoirs B. P. B. Museum. Vol. IV.— 10. 



